Bevegelsen spredte seg raskt på Østlandet. Sommeren 1742 havnet Bølle og andre medlemmer av zionittene på tukthuset i Christiania. Året etter ble de forvist til de religiøse fristedene, og Bølle valgte å slå seg ned i det holstenske Altona. Han forsøkte å få andre zionitter til å emigrere og sommeren 1744 emigrerte en gruppe på 50 norske zionitter til Altona. Allikevel gikk zionittene i Altona til slutt i oppløsning og Bølle døde som fattig mann i 1780-årene.